بەھرام ڕادان

بەهرام ڕادان (؛ لەدایکبووی ٢٨ی نیسانی ١٩٧٩) ئەکتەر و بەرھەمھێنەرێکی ئێرانییە. چەندین خەڵاتی جۆراوجۆری بردووەتەوە، لەوانە دوو خەڵاتی کریستاڵی سیمۆرغ و یەک خەڵاتی حافز.

 ژیاننامە 

 ژیانی هونەری 
لە ساڵی ١٩٩٩ خولێکی نواندنی لە قوتابخانەی «هیوا فیلم» تەواو کردووە و لە هەمان ساڵدا هەڵبژێردرا بۆ ڕۆڵگێڕان لە فیلمی «شور عشق» کە لە دەرهێنانی «نادر مقدس» بووە.

ڕادان لە یەکەم دەرکەوتنی سینەماییدا لە فیلمی «شور عشق» ناسرا. بەڵام فیلم لە دوای فیلم، شارەزایی سینەمایی خۆی زیاد کرد و توانی فێری هونەری نواندن بێت تا لە چوارەمین ڕۆڵی لە فیلمی «ئاوازی قاز»دا، پاڵێوراو بوو بۆ وەرگرتنی خەڵاتی باشترین ئەکتەر لە ڕۆڵی سەرەکی لە پێنجەمین فێستیڤاڵی سینەما. پاشان ڕادان دوو خەڵاتی کریستاڵ سیمۆرغی بەدەستهێنا بۆ ڕۆڵی سەرەکی لە فیلمەکانی «شمعی در باد» و «سنتوری». هەروەها ئەلبوومێکی مۆسیقای لەژێر ناوی «روی دیگر» بڵاوکردەوە.

 ژیانی تایبەتی 
ڕادان لە ساڵی ٢٠٢٢، پۆستێکی لە ئینستاگرام بڵاوکردەوە و دەستپێکردنی پەیوەندی خۆی لەگەڵ مینا موختاری دیزاینەری جلوبەرگ ڕاگەیاند. پاشان لە ساڵی ٢٠٢٣دا هاوسەرگیریان کرد.

 چالاکی ناھونەری 
 ڕووداوی وه‌رزشی 
لە ساڵی ٢٠١٧، ڕادان مەشخەڵی ئۆڵۆمپیادی زستانەی ٢٠١٨ی سیئۆلی ھەڵگرت. ئەو وتی: «دڵخۆشم کە مەشخەڵی ئەو ئۆڵۆمپیادەم ھەڵگرتووە» و لە درێژەدا ڕایگەیاند: «ھەستێکی زۆر خۆش و سەیر بوو کە توانیم ئەم مەشخەڵە ھەڵبگرم و ساتێکی مێژوویی بوو بۆ من». ھەروەھا ھیوای سەرکەوتنی بۆ وەرزشوانانی ئێرانی خواست.

 باڵیۆزی بەرنامەی جیھانی خۆراک 
لە ساڵی ٢٠٠٩ بەھرام ڕادان وەک یەکەم باڵوێزی ئێرانی بەرنامەی جیھانی خۆراک بۆ شەڕی برسێتی دەستنیشان کرا.

 سەرچاوەکان 

 بەستەرە دەرەکییەکان 
 بەهرام ڕادان لە بنکەدراوەی ئینتەرنێتی فیلمەکان
 وێبگەی فەرمی 

پۆل:ئەکتەرە پیاوە ئێرانییەکان
پۆل:خەڵکی تاران
پۆل:لەدایکبووانی ١٩٧٩
پۆل:ئەکتەرانی تاران
پۆل:گۆرانیبێژانی پیاوی ئێرانی
پۆل:زیندووان
پۆل:گۆرانیبێژانی خەڵکی تاران
پۆل:ئەکتەرە پیاوەکانی تەلەڤیزیۆنی ئێرانی